***Δραστηριότητες δημιουργικής έκφρασης και ενίσχυσης των δεξιοτήτων σε βασικούς τομείς ανάπτυξης των παιδιών***

*Από το εγχειρίδιο: «Μαζί στο σπίτι μας». Δραστηριότητες δημιουργικής έκφρασης και ενίσχυσης των δεξιοτήτων σε βασικούς τομείς ανάπτυξης των παιδιών. Χρυσή (Σίσσυ) Χατζηχρήστου, Καθηγήτρια Σχολικής Ψυχολογίας & Θεοδώρα Υφαντή, Δρ. Σχολικής Ψυχολογίας Εργαστήριο Σχολικής Ψυχολογίας.*

**Γνωρίζουμε το σπίτι μας με νέους τρόπους**

**Δραστηριότητα 1η**

**«Το Αλφαβητάρι του σπιτιού»**

**Για παιδιά ηλικίας 5 έως 12 ετών**

|  |  |
| --- | --- |
| Στόχοι του παιχνιδιού:  | * Να βρουν όσα περισσότερα αντικείμενα του σπιτιού από ένα συγκεκριμένο γράμμα
* Εμπλουτισμός λεξιλογίου
* Κατηγοριοποίηση/ Ομαδοποίηση
* Ενίσχυση επικοινωνίας μεταξύ των μελών της οικογένειας
 |

|  |  |
| --- | --- |
| Υλικά  | * Χρονόμετρο
* Οικιακά αντικείμενα
 |

|  |
| --- |
| Διαδικασία |
| 1. Ένα μέλος της οικογένειας λέει από μέσα του την Αλφαβήτα και οι υπόλοιποι διακόπτουμε ξαφνικά, ώστε να προκύψει ένα γράμμα τυχαία.
2. Από το γράμμα που προκύπτει, προσπαθούμε να εντοπίσουμε αντικείμενα από διάφορα μέρη του σπιτιού, που ξεκινούν με το συγκεκριμένο γράμμα σε 1’.
3. Καταγράφουμε πόσα περισσότερα αντικείμενα καταφέρνουμε κάθε φορά να εντοπίσουμε.
 |

**Δραστηριότητα 2η**

**«Βρες τι δεν ταιριάζει και βαλ’ το στη θέση του»**

**Για παιδιά ηλικίας 5 έως 7 ετών**

|  |  |
| --- | --- |
| Στόχοι του παιχνιδιού:  | * Τα παιδιά γνωρίζουν καλύτερα το σπίτι και τα αντικείμενα (χρησιμότητα-θέση).
* Κατονομασία αντικειμένων
* Εμπλουτισμός λεξιλογίου
* Κατηγοριοποίηση
* Αυτονομία
* Δεξιότητες οπτικο-χωρικής αντίληψης
* Ενίσχυση σχέσης μεταξύ μελών οικογένειας
* Εννοιολογικές σχέσεις
 |

|  |  |
| --- | --- |
| Υλικά  | * Αντικείμενα που βρίσκονται στο σπίτι
 |

|  |
| --- |
| Διαδικασία |
| 1. Τοποθετούμε αντικείμενα σε λανθασμένη θέση (π.χ. κατσαρόλα στο μπάνιο)χωρίς να βλέπουν τα παιδιά.
2. Καλούμε τα παιδιά να εντοπίσουν τα αταίριαστα αντικείμενα στο χώρο και να τα τοποθετήσουν στη σωστή τους θέση.
 |

**Δραστηριότητα 3η**

 **«Το κυνήγι του χαμένου θησαυρού»**

**Για παιδιά ηλικίας 5 έως 8 ετών**

|  |  |
| --- | --- |
| Στόχοι του παιχνιδιού:  | * Να γνωρίσουν τα παιδιά τη λειτουργικότητα των μερών του σπιτιού με διασκεδαστικό τρόπο
* Δεξιότητες οπτικο-χωρικής αντίληψης
* Εννοιολογικές σχέσεις
* Κατονομασία αντικειμένων
* Εμπλουτισμός λεξιλογίου
* Κατηγοριοποίηση Αυτονομία
* Ενίσχυση επικοινωνίας μεταξύ μελών οικογένειας
 |

|  |  |
| --- | --- |
| Υλικά  | * Χαρτί
* Μαρκαδόροι
* Ενισχυτής νικητή(το δώρο του νικητή)
 |

|  |
| --- |
| Διαδικασία |
| 1. Δημιουργούμε και χρωματίζουμε τον «πειρατικό» χάρτη του δικού μας σπιτιού.
2. Κάποια μέλη κρύβουν στοιχεία σε σημεία του σπιτιού, τοποθετούν μηνύματα που περιέχουν μικρά αινίγματα/ γρίφους και σημειώνουν τα σημεία που είναι κρυμμένοι οι γρίφοι στο χάρτη που μας οδηγεί στο θησαυρό.
3. Το περιεχόμενο των γρίφων αφορά τη λειτουργία συγκεκριμένων μερών του σπιτιού (π.χ. Το επόμενο στοιχείο βρίσκεται μέσα σε αυτό που βράζουμε μακαρόνια).
4. Το παιχνίδι φτάνει στο τέλος του, όταν ανακαλύψουμε τον κρυμμένο θησαυρό, ο οποίος μπορεί να είναι ένα βιβλίο, ένα γλυκό, ένα όμορφο μήνυμα κλπ.)
 |

**Δραστηριότητα 4η**

**«Το ουράνιο τόξο και τα σχήματα»**

**Για παιδιά ηλικίας 5 έως 7 ετών**

|  |  |
| --- | --- |
| Στόχοι του παιχνιδιού:  | * Να βρουν όσο περισσότερα αντικείμενα του σπιτιού από ένα συγκεκριμένο χρώμα/σχήμα.
* Εμπλουτισμός λεξιλογίου
* Κατηγοριοποίηση/ Ομαδοποίηση
* Ενίσχυση επικοινωνίας μεταξύ των μελών
 |

|  |  |
| --- | --- |
| Υλικά  | * Χρονόμετρο
* Οικιακά αντικείμενα
 |

|  |
| --- |
| Διαδικασία |
|

|  |
| --- |
| 1. **Ένα μέλος της οικογένειας επιλέγει ένα συγκεκριμένο χρώμα/σχήμα.**
2. **Οι υπόλοιποι αναζητάμε αντικείμενα του σπιτιού που έχουν το συγκεκριμένο χρώμα/σχήμα για 1’.**
3. **Καταγράφουμε πόσα περισσότερα αντικείμενα καταφέρνουμε κάθε φορά να εντοπίσουμε.**
 |

 |

Επιμέλεια: Τσαμίδου Μόνα-Ζωή, Ψυχολόγος MSc

|  |
| --- |
| Βιβλιογραφία |
| Ραφαέλα Αθανάτου, Αγγελική Ζήκου, Χρύσα Καράτζιου, ΓαρυφαλιάΚρουσανιωτάκη, Βασιλική Πέππα, φοιτήτριες του Μεταπτυχιακού Προγράμματος Σπουδών Σχολικής Ψυχολογίας, Τμήμα Ψυχολογία, ΕΚΠΑ. Από το εγχειρίδιο: «Μαζί στο σπίτι μας». Δραστηριότητες δημιουργικής έκφρασης και ενίσχυσης των δεξιοτήτων σε βασικούς τομείς ανάπτυξης των παιδιών. Χρυσή (Σίσσυ) Χατζηχρήστου, Καθηγήτρια Σχολικής Ψυχολογίας & Θεοδώρα Υφαντή, Δρ. Σχολικής Ψυχολογίας Εργαστήριο Σχολικής Ψυχολογίας. <http://www.centerschoolpsych.psych.uoa.gr> Μεταπτυχιακό Πρόγραμμα Σχολικής Ψυχολογίας: <http://www.sch.psych.uoa.gr/> |